

SAJÓSZÖGED KÖZSÉG ÖNKORMÁNYZATA
 KÉPVISELŐ-TESTÜLETÉNEK
9/2016. (V.10.) önkormányzati rendelete
a 2015. évi pénzügyi terv végrehajtásáról


Sajószöged Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a Pénzügyi és Ügyrendi Bizottság véleményének kikérésével a következőket rendeli el:

1. § (1) Az önkormányzat képviselő-testülete a 2015. évi költségvetés végrehajtásáról szóló zárszámadást 
a) 444 079 E Ft bevétellel
b) 434 156 E Ft kiadással
c) 9 923 E Ft költségvetési maradvánnyal, amelyből 3 564  E Ft pénzmaradvány
hagyja jóvá.
(2) Az önkormányzat mérlegszerűen bemutatott kiadásait, bevételeit önkormányzati szinten az 1.1. mellékletben foglaltaknak megfelelően fogadja el. 
(3) A bevételek és kiadások előirányzat-csoportok, kiemelt előirányzatok és azon belül a kötelező feladatokat 1.2. melléklet szerint fogadja el.
(4) A működési bevételek és kiadások, valamint a felhalmozási célú bevételek és kiadások mérlegét a 2.1. és a 2.2. melléklet szerint fogadja el.

2. § (1) A képviselő-testület a 2015. évi zárszámadását részletezve 
a) az önkormányzat beruházási kiadásait a 3. melléklet és felújítási kiadásait a 4. melléklet szerint,
b) az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az  5. melléklet szerint,
c) az Önkormányzat, Polgármesteri Hivatal bevételi és kiadási előirányzatainak teljesítését a  6.1,.6.2, 7.1.,7.2., mellékletekben foglaltak szerint,
d) a költségvetési szerv bevételi és kiadási előirányzatainak teljesítését a 8.1.,8.2, mellékletekben foglaltak szerint
 hagyja jóvá.
(2) A képviselő-testület a költségvetési szervek maradványát és annak felhasználását a 9. mellékletnek megfelelően hagyja jóvá, illetve engedélyezi.

3.§ A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

4.§  Ez a rendelet a kihirdetést követő tizenötödik napon lép hatályba.



dr. Boros István sk.					dr. Gulyás Mihály sk.
címzetes főjegyző					     polgármester


Kihirdetési záradék:
Kihirdetve: 2016. május 10.

Sajószöged, 2016. május 10.


   dr. Boros István sk.
  címzetes főjegyző

